stanford-oval/wikipedia huggingface dataset:
סוכני העל (סדרת טלוויזיה, 2020)
פרקים > עונה 3

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 53 | 1 | סוכני העל חוזרים: חלק 1 | The Force Returns: Part 1 | 20 באפריל 2023 | 4 ביוני 2023 |
| 54 | 2 | סוכני העל חוזרים: חלק 2 | The Force Returns: Part 2 | 27 באפריל 2023 | 5 ביוני 2023 |
| 55 | 3 | ביג דיינמייט | Big Dynomite | 4 במאי 2023 | 6 ביוני 2023 |
| 56 | 4 | שומרי הקוקו של הדוכס | Guardians of the Ponytail | 11 במאי 2023 | 7 ביוני 2023 |
| 57 | 5 | מיילס מוכר את נשמתו | Miles Sells His Soul | 18 במאי 2023 | 8 ביוני 2023 |
| 58 | 6 | פסטיבל הסוול-מלון | SwellMelonFest | 25 במאי 2023 | 11 ביוני 2023 |
| 59 | 7 | היי, איפה שוואז? | ?Hey, Where's Schwoz | 25 בדצמבר 2023 | 18 בפברואר 2024 |
| 60 | 8 | טיפשי העל | Dumber Force | 24 בינואר 2024 | 19 בפברואר 2024 |
| 61 | 9 | אל תיכנסו לשם! | !Don't Go In There | 31 בינואר 2024 | 20 בפברואר 2024 |
| 62 | 10 | מסיבת יום ההולדת של בוז | Bose's Birthday Party | 7 בפברואר 2024 | 21 בפברואר 2024 |
| 63 | 11 | ריי סולח | Ray Forgives | 14 בפברואר 2024 | 22 בפברואר 2024 |
| 64 | 12 | הקרב על סוולווי - חלק 1 | The Battle for Swellview | 21 בפברואר 2024 | 25 בפברואר 2024 |
| 65 | 13 | הקרב על סוולווי - חלק 2 | The Battle for Swellview | 21 בפברואר 2024 | 26 בפברואר 2024 |
פרקים > קצרים

| מספר הפרק | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- |
| 1 | הסודות נחשפו! | !Secrets Revealed | 8 באוגוסט 2020 |
| 2 | הטרול מסוכני העל | Danger Force Troll Smackdown | 15 באוגוסט 2020 |
| 3 | סרטון נדלף – חלק 1 | Leaked Video Pt. 1 | 22 באוגוסט 2020 |
| 4 | סרטון נדלף – חלק 2 | Leaked Video Pt. 2 | 29 באוגוסט 2020 |
| 5 | מלחמת המתיחות | Prank War | 5 בספטמבר 2020 |
הפקה

ב-19 בפברואר 2020, הוכרז כי ספין-אוף של הסוכן הנרי, סוכני-העל יוקרן בבכורה ב-28 במרץ 2020. סדרת הספין-אוף רואה את חזרתם של קופר בארנס בתור ריי / קפטן-מן ומייקל ד' כהן בתור שוואז. הסדרה קיבלה סדר ראשוני של 13 פרקים. בנוסף, הוואן פלורס בתפקידה של צ'אפה, טרנס ליטל גרדן היי בתפקיד של מיילס, דנה הית' בתפקידה של מיקה, ולוקה לוהן בתפקיד בוס מככבים גם הם בסדרה. מבוססת על דמויות שנוצרו על ידי דן שניידר ודנה אולסן, הסדרה פותחה על ידי כריסטופר ג'יי נובק המשמש גם כמפיק בפועל. קופר בארנס וג'ייס נורמן משמשים כמפיקים של הסדרה. עומר קמאצ'ו משמש כמפיק בפועל. פרק בהסגר, שצולם והופק באופן וירטואלי, שודר ב-9 במאי 2020. ב-4 באוגוסט 2020, הוכרז כי סדרה בת חמישה פרקים קצרים שהופקו מרחוק, ושודרו ב-8 באוגוסט 2020. ב-18 במרץ 2021, הסדרה חודשה לעונה שנייה של 26 פרקים, שהוצגה לראשונה ב-23 באוקטובר 2021. ב-25 באוגוסט 2022, הסדרה חודשה לעונה שלישית של 13 פרקים, שהוצגה לראשונה ב-20 באפריל 2023.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס בחירת הילדים של ניקלודיאון | 2024 | תוכנית טלוויזיה אהובה לילדים | "סוכני העל" | מועמדות |  |
הערות שוליים

↑  Every Kids’ Choice 2024 Winner!, Nick (באנגלית)
אפייה בלתי אפשרית

| --- | --- |

 ארץ מקור:  ארצות הברית 
 שפות:  אנגלית 
 מספר עונות:  1
 מספר פרקים:  8
 שידור
 רשת שידור:  נטפליקס
 רשת שידור בישראל:  נטפליקס ישראל
 תקופת שידור מקורית:  6 באוקטובר 2021
 קישורים חיצוניים
 דף התוכנית ב-IMDb
 
אפייה בלתי אפשרית (באנגלית: Baking Impossible) היא שעשועון טלוויזיה אמריקאי בסגנון תחרות אפייה, המשלבת אפייה והנדסה ומשודרת בנטפליקס. בכל פרק, מוצג למתחרים אתגר שמשלב אפייה והנדסה ונקרא בתוכנית "Bakineering".
הסדרה עלתה לראשונה ב-6 באוקטובר 2021 בהנחיית ג'סטין וילמן(אנ') עם השופטים ג'ואן צ'אנג(אנ') (בתחום האפייה), ד"ר האקים אולוסיי(אנ') (בתחום ההנדסה) ואנדרו סמית' (מהתכנית "בייק אוף בריטניה").
חוקי המשחק

המתמודדים מתחרים בזוגות, על פרס של $100,000. בכל זוג, מתמודד אחד מתמחה באפייה, והשני מתמחה בהנדסה. לזוגות אין היכרות מוקדמת טרם התכנית.
בכל פרק עומדות לרשות המתמודדים עד 18 שעות להכין את היצירה שלהם, ולאחר מכן היצירות עוברות למבחן מאמץ ולהערכת השופטים. בסוף כל פרק, זוג אחד מודח. הצוות המנצח של הפרק מקבל יתרון בפרק הבא, למשל האפשרות לראות מה יהיה מבחן המאמץ לפני הצוותים האחרים, האפשרות לנסות את מבחן המאמץ יותר מפעם אחת או קבלת חסינות מהדחה בסיבוב הבא.
פרקים > עונה 1

| מספר הפרק | שם הפרק | האתגר | תאריך שידור מקורי (נטפליקס) |
| --- | --- | --- | --- |
| 1 | כולם באותה סירה | בניית סירה מבוססת עוגה ואכילה באורך 0.6 מטר וניתנת לשליטה מרחוק | 6 באוקטובר 2021 |
| 2 | מרוץ הרובוטים | בניית רובוט המכיל קינוח במילוי ג'לי | 6 באוקטובר 2021 |
| 3 | תגובות שרשרת מתוקות | יצירת מכונת תגובת שרשרת אכילה, המורכבת משלוש מכונות פשוטות וקינוח נושא גדול | 6 באוקטובר 2021 |
| 4 | אהבת המיני גולף | יצירת מסלול מיני גולף אכיל | 6 באוקטובר 2021 |
| 5 | עוגות על המסלול | יצירת תלבושת אכילה לדוגמנית אנושית | 6 באוקטובר 2021 |
| 6 | אופים לגובה | יצירת אזור עירוני אכיל הכולל גורד שחקים בגובה מטר וחצי ושני מבני עוגה | 6 באוקטובר 2021 |
| 7 | ריסוק טעים | בניית מכונית אכילה עם שני מנגנוני בטיחות ותא מטען עשוי עוגה | 6 באוקטובר 2021 |
| 8 | גשר הניצחון | בניית גשר נע באורך ארבעה מטרים | 6 באוקטובר 2021 |
ראו גם

עוגה או לא עוגה?
הערות שוליים

↑   ליאת אלקיים, תוכניות הקינוחים של נטפליקס מלהיבות כמו לחם אחיד, באתר הארץ, 14 בדצמבר 2021
עוגייה

ערך זה עוסק בסוג מאפה. אם התכוונתם לקבצים של דפדפן אינטרנט, ראו .
| --- | --- |

 
 מאכלים
 סוג:  מגדן, מגדנאות, מנה, shelf-stable food, cookies, biscuits, crackers, באן 
 מוצא:  פרס, איראן 
 תאריך יצירה:  המאה ה־7 
 מרכיבים עיקריים:  קמח, סוכר, ביצת תרנגולת, מים, מלח שולחן, oats 
 
עוגיות המכילות שבבי שוקולד ("עוגיית שוקולד צ'יפס")
מגוון ביסקוויטים ועוגיות הולנדיים
עוגיות צ'כיות לחג המולד
עוגייה היא מאפה המורכב מבצק פריך וניתן להוסיף לו תוספות כגון פצפוצי שוקולד, אבקת סוכר, שבבי אגוזים וסוכריות.
חומרי הגלם העיקריים להכנת עוגיות הם קמח, ביצים, חומר שומני כמו מרגרינה, חמאה או שמן וממתיק כמו סוכר, דבש או ממתיק מלאכותי.
בסוגים רבים של עוגיות נהוג לערבב במסה העיקרית או להוסיף מלית הכוללת תבלינים כווניל או פרג, דברי מתיקה כמו שבבי שוקולד, סוכריות, קרם או ריבה ופירות טריים או מיובשים. ניתן גם להוסיף על העוגייה זיגוג בטעמים או צבעים שונים.
סוגי עוגיות

עוגיות אפויות המבוססות על גרסאות של בצק פריך - סוג זה נאפה עד שהוא קשה למדי, ולרוב נשמר לאורך זמן ללא קירור. לרוב עוגיות אלה נקרצות מבצק מרודד באמצעות כלי חיתוך בצורות מיוחדות, כלי מטבח שונים או באמצעות הידיים. לסוג זה משתייכות עוגיות השוקולד צ'יפס (Chocolate Chips). קיימות גרסאות רבות לעוגיות אלה, כולל עוגיות-ענק המכילות סוגי שוקולד שונים, פירות יבשים, דגנים ועוד. לסוג זה שייכות גם אוזני המן, הנחשבות בעולם לעוגיות ישראליות.
עוגיות סולת
"עוגיות שפריץ" שבדרך כלל עשויות ממסה שומנית או ממרנג ומזולפות בעזרת שקית זילוף.
עוגיות הנוצרות מחיתוך דק של "נקניקי" בצק, כמו בצק עלים ובצק פריך ("עוגיות חיתוך"), למשל: אוזני פיל.
עוגיות מסורתיות בעבודת יד, כמו עוגיות המעמול המרוקאיות שדורשות גלגול ידני של כל עוגייה סביב מילוי האגוזים או עוגיות שקדים. הגרסאות התעשייתיות של העוגיות המסורתיות נוקטות לרוב ב"קיצורי דרך", כמו מריחה של מלית דלילה יותר על הבצק המרודד, גלגול הבצק ל-"נקניק" וחיתוכו בעזרת מכונה.
עוגיות מלוחות - עוגיות אלה מכילות מלח ותבלינים פיקנטיים במקום סוכר, ולעיתים מערבבים בבצק שלהן גם גבינות מסוגים שונים.
עוגיות בריאות - עוגיות מבוססות על חומרי גלם בריאים יותר כגון: שיבולת שועל, טחינה, שומשום, קמח כוסמין, תמרים/אגוזים וכד׳. לרוב עוגיות כאלה יהיו ללא גלוטן וסוכר.
ראו גם

עוגיית מזל
ביסקוויט
עוגיפלצת
Selena + Chef

| --- | --- |

 סוגה:  בישול
 יוצרים:  אהרון סיידמן
 מנחים:  סלינה גומז
 ארץ מקור:  ארצות הברית
 שפות:  אנגלית
 מספר עונות:  4
 מספר פרקים:  44
 הפקה
 מפיק:  אהרון סיידמן   סלינה גומז   לאה הריטון   מליסה סטוקס
 מפיקים בפועל:  אלי הולצמן
 חברת הפקה:  The Intellectual Property Corporation   July Moon Productions
 הפצה:  HBO Max
 עורכים:  נתן בלט   מייקל צ'אסקס   קווין היברד   סיימון טונדור   ג'ן רוט   קליי צימרמן   מריו דולן   ריאן ווייז
 אורך פרק:  33–22 דקות
 שידור
 רשת שידור:  HBO Max
 תקופת שידור מקורית:  13 באוגוסט 2020 – 21 בדצמבר 2023
 קישורים חיצוניים
  אתר האינטרנט הרשמי של Selena + Chef
 דף התוכנית ב-IMDb
Selena + Chef (בעברית: סלינה + שף) היא תוכנית בישול אמריקאית, שמוגשת על ידי הזמרת-יוצרת האמריקאית סלינה גומז. תוכנית הבישול עלתה לשידור ב-13 באוגוסט 2020, בהפצתה של רשות השידור HBO Max. כמו כן, חברות ההפקה של תוכנית הטלוויזיה הן The Intellectual Property Corporation ו-July Moon Productions. באוגוסט 2020 HBO הכריזו שהסדרה תמשיך לעונה שנייה, שעלתה לראשונה ב-19 בנובמבר 2020 וממשיכה לתחילת 2021. באפריל 2021, הסדרה חודשה לעונה שלישית שיצאה ב-28 באוקטובר 2021. בנובמבר 2021, הסדרה חודשה לעונה רביעית שהוצגה לראשונה ב-18 באוגוסט 2022.
שם תוכנית הבישול הוא "סלינה + שף"; כלומר, סלינה + שם של שף או שפית נוספים, שמגיעים בתור תפקיד אורח בכל פרק.
עלילה

את תוכנית הבישול הזו התחילו לצלם עקב ההסגר, שנגרם כתוצאה ממגפת הקורונה. במהלך תוכנית הבישול, ניתן לראות את גומז מכינה מאכלים שונים עם שפים מצליחים מרחבי העולם, תוך שהם מלמדים אותה להכין את מנות הדגל שלהם ומנות נוספות גם כן. בנוסף לכך, בכל פרק נותנים השפים טיפים שונים בנוגע לעולם הבישול.
ליהוק

| 0 | 1 | 2 |
| --- | --- | --- |
|  האורחים שהשתתפו בעונה הראשונה הם: לודו לפבר  אנטוניה לופאסו  קנדיס קומאי  רוי צ'וי  ג'ון שוק  ויני דוטולו  ננסי סילברטון  אנג'לו סוסה  טניה הולנד  דניאל הולצמן  נישה ארינגטון |  האורחים שהשתתפו בעונה השנייה הם: קרטיס סטון  ג'וזף ג'ונסון  חוסה אנדרס  מרקוס סמואלסון  קליס רוג'רס  ג'ורדן אנדינו  אוון פונק  גרהם אליוט  מרסלה ויאדוליד  ארטי סקווירה |  אורחים מיוחדים ננה קורנט  פפה קורנט  ליז גולדן  ראקל סטיבנס  תרזה מינגוס  פייג' ריד |
סקירה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 10 | 10 | 13 באוגוסט 2020 | 27 באוגוסט 2020 |
|  | 2 | 10 | 10 | 19 בנובמבר 2020 | 4 בפברואר 2021 |
|  | 3 | 10 | 10 | 28 באוקטובר 2021 | 11 בנובמבר 2021 |
|  | 4 | 10 | 10 | 18 באוגוסט 2022 | 1 בספטמבר 2022 |
סקירה > עונה 1 (2020)

| פרק | שם | תאריך |
| --- | --- | --- |
| 1 | "סלינה + לודו לפבר" | 13 באוגוסט 2020 |
השף הצרפתי עטור השבחים לודו לפבר מלמד את סלינה כיצד להכין חביתה צרפתית וסופלה גבינה.
| 2 | "סלינה + אנטוניה לופאסו" | 13 באוגוסט 2020 |
השפית הבכירה וסופרת ספרי הבישול אנטוניה לופאסו מלמדת את סלינה להכין טוסטדה עם מאכלי ים.
| 3 | "סלינה + קנדיס קומאי" | 13 באוגוסט 2020 |
השפית והסופרת קנדיס קומאי מלמדת את סלינה להכין ראמן מיסו חריף ועוגיית שוקולד צ'יפס עם מאצ'ה.
| 4 | "סלינה + רוי צ'וי" | 20 באוגוסט 2020 |
השף רוי צ'וי מלמד את סלינה כיצד להכין במנגל טאקוס קוריאנים ומלסדה בסגנון הוואי.
| 5 | "סלינה + ג'ון שוק & ויני דוטולו" | 20 באוגוסט 2020 |
צמד השפים ויני וג'ון מלמדים את סלינה כיצד להכין ארוחה מבשר עוף וברוסקטה.
| 6 | "סלינה + ננסי סילברטון" | 20 באוגוסט 2020 |
השפית הבכירה, האופה והמסעדנית ננסי סילברטון מלמדת את סלינה להכין מזנון של אוכל איטלקי.
| 7 | "סלינה + אנג'לו סוסה" | 27 באוגוסט 2020 |
השף והמנהל הקולינרי אנג'לו סוסה מלמד את סלינה כיצד להכין גואקמולה ואורז מטוגן בסגנון באייג'ה.
| 8 | "סלינה + טניה הולנד" | 27 באוגוסט 2020 |
השפית, הסופרת והמסעדנית עטורת הפרסים טניה הולנד מלמדת את סלינה להכין עוף מטוגן בחלב וביסקוויטים מבייקון עם צ'דר ובצל ירוק.
| 9 | "סלינה + דניאל הולצמן" | 27 באוגוסט 2020 |
השף, המסעדן, היזם והמורה לבישול דניאל הולצמן מלמד את סלינה להכין קציצות וניוקי.
| 10 | "סלינה + נישה ארינגטון" | 27 באוגוסט 2020 |
השפית והמסעדנית הנודעת נישה ארינגטון מלמדת את סלינה כיצד להכין לברק חלק עם רוטב עגבניות וקוקוס מתובל וביסקוויטים מזוגגים.
סקירה > עונה 2 (2020–2021)

| פרק | פרק בעונה | שם | תאריך |
| --- | --- | --- | --- |
| 11 | 1 | "סלינה + קרטיס סטון" | 21 בינואר 2021 |
| 12 | 2 | "סלינה + ג'וזף ג'ונסון" | 21 בינואר 2021 |
| 13 | 3 | "סלינה + חוסה אנדרס" | 21 בינואר 2021 |
| 14 | 4 | "סלינה + מרקוס סמואלסון" | 28 בינואר 2021 |
| 15 | 5 | "סלינה + קליס רוג'רס" | 28 בינואר 2021 |
| 16 | 6 | "סלינה + ג'ורדן אנדינו" | 28 בינואר 2021 |
| 20 | 10 | "סלינה + ארטי סקווירה" | 19 בנובמבר 2020 |
ביאורים

↑  בפרק זה מתארחת ב-FaceTime הזמרת-יוצרת האמריקאית וחברתה של סלינה גומז, טיילור סוויפט.
הערות שוליים

1 2  Alexandra Del Rosario, Alexandra Del Rosario, Selena Gomez’s ‘Selena + Chef’ Quarantine Cooking Show Renewed For Season 2 By HBO Max, Deadline, ‏2020-08-27 (באנגלית)
↑  Associated Press, Selena Gomez cooking series coming to HBO Max, USA TODAY (באנגלית)
↑  Selena Gomez Quarantine Cooking Show a Go at HBO Max | Hollywood Reporter, www.hollywoodreporter.com
↑  Alexandra Del Rosario, Alexandra Del Rosario, ‘Selena + Chef’: Selena Gomez Details “Very Odd” Process Of Filming HBO Max Cooking Show While Under Lockdown, Deadline, ‏2020-08-05 (באנגלית אמריקאית)
↑  HBO Max Debuts New Trailer and Key Art for Max Original SELENA + CHEF Season Two, Premiering Jan. 21, Pressroom (באנגלית)
↑  Selena Gomez FaceTimes with Her 'Best Friend' Taylor Swift on New Episode of Her Cooking Show, PEOPLE.com (באנגלית)
| סלינה גומז |
| --- | --- | --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות | דיסקוגרפיה • פרסים ומועמדויות • שירים • וידאוגרפיה • סיבובי הופעות |  |
| אלבומי אולפן | Stars Dance • Revival • Rare • I Said I Love You First |  |
| אלבומי אוסף | For You |  |
| מיני-אלבומים | Another Cinderella Story EP • Selena × Votes • Revelación |  |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" |  |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |  |
| סינגלים שיווקיים | "Shake It Up" • "Me & the Rhythm" • "Feel Me" |  |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |  |
| סיבובי הופעות | Stars Dance Tour • Revival Tour |  |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • Selena + Chef •‏ Selena Gomez: My Mind & Me |  |
| 0 | 1 | 2 |
| --- | --- | --- |
| הקודם: | פרס הסרטים והטלוויזיה של MTV לסדרה הטובה ביותר ללא תסריט  2021: Selena + Chef | הבא: |
אהוד גרוס

| --- | --- |

 לידה:  1 בפברואר 1946 ירושלים, פלשתינה (א"י)
 פטירה:  7 במאי 2021 (בגיל 75)
 מקום קבורה:  בית הקברות מנוחה נכונה כפר סבא 
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד 198  מפקד חטיבת קרייתי  נספח צה"ל בתאילנד  קצין חינוך ראשי
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מבצע שלום הגליל  האינתיפאדה הראשונה    המערכה ברצועת הביטחון
 תפקידים אזרחיים
 מנהל התזמורת הסימפונית הישראלית ראשון לציון, מנכ"ל היכל התרבות מאיר ניצן ראשון לציון, מנכ"ל מיני ישראל, מנהל תזמורת נתניה הקאמרית הקיבוצית, יו"ר דירקטוריון חדשות עשר.
 
קצין חינוך ראשי, תא"ל אהוד גרוס וקצין הנדסה ראשי, תא"ל ישי דותן בטקס סיום קורס המכללה לביטחון לאומי מחזור י"ח, אוגוסט 1991
אהוד גרוס, 2018
אהוד גרוס (1 בפברואר 1946 – 7 במאי 2021) היה קצין צה"ל בדרגת תת-אלוף, שכיהן כקצין חינוך ראשי בשנים 1988–1991. לאחר שחרורו מצה"ל מילא תפקידי ניהול בתחום התרבות, בהם מנהל תיאטרון ירושלים, מנהל התזמורת הסימפונית הישראלית ראשון לציון, מנכ"ל היכל התרבות מאיר ניצן ראשון לציון, מנכ"ל מיני ישראל, מנהל תזמורת נתניה הקאמרית הקיבוצית. כמו כן כיהן כיו"ר דירקטוריון חדשות 10 (כיום "חדשות 13").
ביוגרפיה

גרוס נולד בירושלים וגדל ביפו וברמת גן. הוא בנם של שרה ויהושע גרוס.
קריירה צבאית

בצה"ל שירת בחיל השריון, במהלך שירותו הסדיר השתתף כקצין בקרב על המים. במלחמת ששת הימים שירת כקצין מילואים בגדוד 129 של חטיבה 8 ולחם עמו בקרב על קלע רמת הגולן. ב-1968 התנדב לחזור לשירות הקבע ולשרת כמפקד פלוגה במלחמת ההתשה. לאחר מכן שירת ביחידה לקשרי חוץ. ב-1973 מונה להקים יחידת הסברה במסגרת חיל החינוך, במסגרתה הועברו סדנאות חינוך ליחידות קרביות.
במלחמת יום הכיפורים התנדב להצטרף לכוחות הלוחמים, ומונה למפקד פלוגה א' ("אהבה") בגדוד 407 של חטיבה 600, איתה השתתף בקרבות הבלימה בחזית סיני, שם נפגע הטנק שלו.
במבצע "אבירי לב" סופחה הפלוגה לחטיבה 14 ובמסגרת קרב ההבקעה הלילי לכיבוש ראש-הגשר, טיהרה הפלוגה את ציר "עכביש" למעבר הכוחות הצולחים. בהמשך אותו לילה, פרץ בראש פלוגתו אל צומת "טירטור-לכסיקון" באזור "החווה הסינית", שם נפגע הטנק של גרוס וסגן יוסי כהן שהיה איש צוות חמישי בטנק, נהרג במקום. גרוס נחלץ מהטנק בטרם זה התפוצץ, ויחד עם צוותו, הוביל קרוב ל-30 לוחמי שריון וצנחנים, חלקם פצועים, אל התאג"ד ב"לקקן".
במארב לחטיבה 25 המצרית, בלמה פלוגתו המוקטנת (4 טנקים) לבדה במשך כשעה את החטיבה המצרית מדרום למעוז "לקקן", עד הצטרפות כוחות נוספים מאוגדה 162 ומחטיבה 14. בהמשך לחם בראש פלוגתו בקרב לכיבוש מתחם "אורחה" בגדה המערבית והוביל את כוחות החטיבה לתפיסת הרמפות המצריות על גדות התעלה.
לאחר המלחמה מונה לסמג"ד 407. בהמשך פיקד על גדוד השריון 198, שהיה מופקד אז על הכשרת מפקדי טנקים מדגם צנטוריון ("שוט קל") שבשימוש חטיבות השריון הצפוניות (במסגרת חטיבת ההדרכה 460), ולאחר מכן היה מפקד חטיבת קרייתי.
שירת כנספח צבאי בתאילנד, בורמה, נפאל והפיליפינים ועל שרותו זה הוענקה לו מדליית כבוד מטעם מלך תאילנד. ב-1988 מונה לקצין חינוך ראשי בדרגת תא"ל ומילא תפקיד זה עד 1991. בתקופתו בתפקיד הוטמע פיקוד הגדנ"ע בחיל החינוך.
קריירה לאחר השחרור מצה"ל

לאחר שחרורו מצה"ל כיהן כמנכ"ל תיאטרון ירושלים עד 1993.
לאחר מכן שירת מטעם המדינה במזרח-הרחוק עד 1996 ועם שובו ניהל את אקדמית קספרוב הבינ"ל לשחמט בת"א (בעצמו היה שחמטאי בדרגת אמן).
ב-1999 מונה למנהל התזמורת הסימפונית הישראלית ראשון לציון, ובתפקידו זה החליט שהתזמורת תנגן את יצירתו של ריכרד וגנר "אידיליית זיגפריד" למרות מחאה ציבורית ועתירה לבג"ץ. בנוסף ניהל את היכל התרבות העירוני וייסד את פסטיבל האביב הבינלאומי. במקביל לתפקידו זה, מונה בספטמבר 2004 ליו"ר דירקטוריון חדשות עשר. ב-2008 הושעה מתפקידיו אלו בעקבות תלונה פנימית שהוגשה נגדו מצד עובדת בתזמורת ולאחר מספר חודשים פרש מתפקידיו הציבוריים.
ב-2009 מונה למנכ"ל מיני ישראל ובתחילת 2011 מונה למנהל תזמורת נתניה הקאמרית הקיבוצית, ופרש מתפקידו לאחר 9 חודשים.
גרוס שימש כיו"ר ועדת קשרי ציבור והסברה בארגון "צוות", היה חבר בוועד המנהל של מקהלות "מורן" ו"הבית לשירה בישראל" ובתנועת "מפקדים למען ביטחון ישראל".
קריירה לאחר השחרור מצה"ל > פעילות פוליטית

במהלך הבחירות לכנסת החמש עשרה ב-1999, שובץ גרוס במקום הרביעי ברשימת "הדרך השלישית" בראשות אביגדור קהלני, אך המפלגה לא עברה את אחוז החסימה.
חיים אישיים

גרוס היה נשוי ואב לשלושה. התגורר בהוד השרון. אחיו הצעיר הוא פרופסור עילם גרוס. היה בעל תואר ראשון במדעי המדינה ובמוזיקולוגיה וסיים לימודיו לתואר שני ביחסים בינלאומיים.
נפטר ב-7 במאי 2021 בבית החולים שיבא-תל השומר, ממחלת הסרטן.
נקבר בבית העלמין האזרחי מנוחה נכונה כפר סבא.
הערות שוליים

↑  בועז גריילסמר, אהוד גרוס מונה ליו"ר דירקטוריון ערוץ 10, באתר nrg‏, 14 בספטמבר 2004
↑  יעל ולצר, אהוד גרוס הישעה עצמו מתפקיד יו"ר דירקטוריון החדשות של ערוץ 10 לשלושה חודשים בשל חשד להטרדה מינית, באתר TheMarker‏, 30 בינואר 2008
↑  יעל גאוני, ‏אהוד גרוס יסיים את תפקידו כיו"ר דירקטוריון חברת החדשות של ערוץ 10, באתר גלובס, 5 במאי 2008
↑  זיו גולדפישר, האם אהוד גרוס הוא האדם הנכון להציל את תזמורת נתניה?, באתר nrg‏, 14 בפברואר 2011
↑  חגי חיטרון, מנהל התזמורת הקיבוצית התפטר במפתיע, באתר הארץ, 3 באוגוסט 2011
↑  הדרך השלישית - רשימת המועמדים לכנסת
ממלכת הפיראטים האבודה

| --- | --- |

 סוגה:  תעודה, דרמה היסטורית
 ארץ מקור:  ארצות הברית 
 שפות:  אנגלית
 הפקה
 אורך פרק:  43 דק' 
 שידור
 תקופת שידור מקורית:  15 במרץ 2021 – הווה 
 קישורים חיצוניים
 https://www.netflix.com/title/81035118
 דף התוכנית ב-IMDb
 
ממלכת הפיראטים האבודה היא סדרה תיעודית משנת 2021, שהופצה על ידי נטפליקס. דרמה היסטורית זו מתארת את עלייתה ונפילתה של רפובליקת הפיראטים המוקדמת בתחילת המאה ה-18 שבירתה נסאו, איי בהאמה. הסדרה מתחילה בשנת 1715, זמן קצר לאחר סיום מלחמת הירושה הספרדית, שהציבה את אנגליה במלחמה נגד ספרד. אנגליה ניהלה את המלחמה בזול, והתאפיינה בשימוש בפרביטירים ולא ביצעה הוצאות מימון מלא של הצי המלכותי.
שחקנים ודמויות

ג'יימס אוליבר ויטלי בתפקיד אדוארד תאץ' או 'שחור הזקן'
סם קאליס בתפקיד בנג'מין הורניגולד
טום פדלי בתפקיד צ'ארלס ויין
אוון מילטון בתפקיד סמואל בלמי
סמואל קולינגס בתפקיד פולסגרב וויליאמס
מיילס יקיני בתפקיד קיסר השחור
ג'ק וולדוק בתפקיד ג'ק רקאם
מיה טומלינסון בתפקיד אן בוני
פיל וובסטר בתפקיד ג'ון ווסט
מארק גיליס בתפקיד הנרי ג'נינגס
ג'ורג 'ווטקינס בתפקיד ג'יימס בוני, בעלה של אן בוני
דרק ג'קובי בדמות המספר
הערות שוליים

↑  Wheeler, Greg. The Lost Pirate Kingdom – Netflix Season 1 Review. TheReviewGeek 15 April 2021.
↑  Black, Daniel. Review: Sand, Not Gold, Found in THE LOST PIRATE KINGDOM. ReviewTyrant.com. Accessed 22 March 2021.
↑  Heggeness, Gretta. Netflix’s Action-Packed New Show Just Hit #2—and It’s a Real-Life ‘Pirates of the Caribbean’. PureWow, 19 March 2021.
כבודו (סדרת טלוויזיה אמריקאית)

| --- | --- |
 מבוסס על:  כבודו
 סוגה:  דרמה משפטית 
 שחקנים:  בריאן קראנסטון 
 ארץ מקור:  ארצות הברית ארצות הברית
 שפות:  אנגלית
 מספר עונות:  2 
 מספר פרקים:  20 (נכון ל־19 במרץ 2023) 
 הפקה
 חברת הפקה:  Moonshot Entertainment  Scripted World  King Size Productions  CBS Television Studios
 מוזיקה:  האושקה
 שידור
 רשת שידור:  Showtime
 תקופת שידור מקורית:  6 בדצמבר 2020 – הווה
 קישורים חיצוניים
 www.sho.com/your-honor
 דף התוכנית ב-IMDb
 
כבודו (באנגלית: Your Honor) היא סדרת טלוויזיה אמריקאית בת 2 עונות בכיכובו של בריאן קרנסטון, המשודרת ברשת Showtime מאז 6 בדצמבר 2020. הסדרה מהווה עיבוד אמריקאי לסדרת הטלוויזיה הישראלית בשם זה (2017–2019), שנוצרה על ידי רון ניניו ושלמה משיח.
עלילה

מייקל דזיאטו (בריאן קראנסטון) הוא שופט בולט ומוערך בבית המשפט בניו אורלינס, אלמן ואב לבנו היחיד והמתבגר אדם (האנטר דוהאן). אדם מסתבך בתאונה בה הוא פוגע והורג בשוגג רוכב אופנוע ונמלט מהמקום. לאחר שאביו מגלה זאת הוא לוקח אותו לתחנת משטרה על מנת שיסגיר את עצמו. בתחנת המשטרה נחרד מייקל לגלות כי רוכב האופנוע שאדם הרג הוא רוקו, בנם הצעיר של משפחת בקסטר. משפחת פשע אכזרית ואלימה שמטילה את אימתה על ניו אורלינס. מייקל שחושש מנקמתה של משפחת בקסטר באדם זונח את רעיון ההסגרה ונשאב לתוך תסבוכת עם עולם הפשע של ניו אורלינס על מנת להציל את בנו.
שחקנים ודמויות

בריאן קראנסטון – מייקל דזיאטו, שופט בולט ומוערך בניו אורלינס ואביו של אדם, מסתבך בעקבות ניסיון נואש להגן על אדם.
האנטר דוהאן – אדם דזיאטו, בנו של מייקל, גורם למותו של בן למשפחת הפשע בקסטר בתאונת פגע וברח.
מייקל סטולברג – ג'ימי בקסטר, ראש משפחת הפשע בקסטר, בנו נהרג בתאונה על ידי אדם.
סופיה בלק-דליה – פראני, מורתו של אדם איתה הוא מנהל רומן. לבסוף עוזב אותה לטובת פיה.
כרמן אג'וגו – לי דלמר, עורכת דין צעירה ובת טיפוחיו של מייקל אותה הוא משכנע לייצג את קופי ג'ונס על מנת שיוכל לתמרן את התיק לטובתו.
איזיה וויטלוק ג'וניור – צ'רלי פיגארו, חברו הטוב ביותר של מייקל וראש עיריית ניו אורלינס. בעל קשרים למשפחות הפשע האפרו אמריקאיות בעיר. מסתבך כשמנסה לעזור למייקל.
הופ דייוויס – ג'ינה בקסטר, אשתו האכזרית והקרה של ג'ימי בקסטר. מעורבת בעסקי הפשע של בעלה.
ליל קיי – פיה בקסטר, ביתם של ג'ימי וג'ינה. בניגוד למשפחתה לא מעורבת בפשע וחיה חיים נורמטיביים. מכירה את אדם שדרס את אחיה למוות מבלי שהיא יודעת זאת ומתאהבת בו. בעונה השנייה מתגלה כי הרתה לו ויש לה ילד.
איימי לנדקר – ננסי קוסטלו. חוקרת בכירה במשטרת ניו אורלינס וחברה קרובה של מייקל אשר משתמש בה ללא ידיעתה על מנת לעזור לאדם.
טוני קוראן – פרנקי, חייל במשפחת הפשע בקסטר. יד ימינו ועושה דברו של ג'ימי.
קית' מאצ'נקיאנגה – "מו הקטן", יד ימינה ואחיינה של "ביג מו".
לאמר ג'ונסון – קופי ג'ונס, עבריין זוטר בארגון פשע אפרו אמריקאי בראשות "ביג מו". נשלח להעלים את הרכב שהיה מעורב בתאונה ונתפס. מופלל בטעות כמי שדרס את רוקו בקסטר ובשל כך נרצח על ידי אחיו קרלו.
בנג'מין פלורס ג'וניור – יוג'ין ג'ונס, אחיו הקטן של קופי ג'ונס. נער מתבגר שנשאב לתוך עולם הפשע על מנת לנקום את מות משפחתו.
מרגו מרטינדייל – סנאטורית אליזבת גוטרי, חמותו של מייקל וסבתו של אדם.
ג'ימי סטנטון – קרלו בקסטר, בנם הבכור האלים וחמום המוח של ג'ימי וג'ינה בקסטר. רוצח את קופי ג'ונס כיוון שחושב בטעות שהוא הרג את אחיו רוקו.
אנדרן וורד-האמונד – "ביג מו", סוחרת סמים העומדת בראש ארגון פשע אפרו אמריקאי בניו אורלינס. יריבה של משפחת בקסטר. בעונה השנייה מתגלה כי היא לסבית.
מארק מרגוליס – כרמיין קונטי (עונה 2), אביה של ג'ינה בקסטר. מעורב בעסקי המשפחה ושולט בהם.
רוזי פרז – אוליביה דלמונט (עונה 2), עובדת בפרקליטות. מפעילה את מייקל על מנת להפיל את משפחת בקסטר בתמורה לשחרורו מהכלא.
הפקה

הסדרה הוכרזה לראשונה על ידי אולפני CBS באוגוסט 2017. בריאן קרנסטון לוהק לגלם את התפקיד הראשי בסוף ינואר 2019.
באוגוסט נוספו לצוות השחקנים מייקל סטולברג, סופיה בלק-דליה, כרמן אג'וגו ואיסיה וויטלוק ג'וניור. בספטמבר לוהקה הופ דייוויס בתפקיד מוביל, כאשר לילי קיי ואיימי לנדקר הצטרפו לתפקיד משני. טוני קוראן, למאר ג'ונסון ובנג'מין פלורס ג'וניור לוהקו באוקטובר, כאשר מרגו מרטינדייל הצטרפה בדצמבר 2019.